CELEX: 62011CN0488
Language: lt
Date: 2011-09-23 00:00:00
Title: Byla C-488/11: 2011 m. rugsėjo 23 d. Gerechtshof te Amsterdam (Nyderlandai) pateiktas prašymas priimti prejudicinį sprendimą byloje D. F. Asbeek Brusse ir K. de Man Garabito prieš Jahani BV

14.1.2012   
            
            
               LT
            
            
               Europos Sąjungos oficialusis leidinys
            
            
               C 13/3
            
         2011 m. rugsėjo 23 d.Gerechtshof te Amsterdam (Nyderlandai) pateiktas prašymas priimti prejudicinį sprendimą byloje D. F. Asbeek Brusse ir K. de Man Garabito prieš Jahani BV
   
   (Byla C-488/11)
   2012/C 13/06
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Gerechtshof te Amsterdam
   
   
      Šalys pagrindinėje byloje
   
   
      Apeliantai: D. F. Asbeek Brusse; K. de Man Garabito
   
      Kita proceso šalis: Jahani BV
   
   
      Prejudiciniai klausimai
   
   
               1.
            
            
               Ar nuomotojas, verslo tikslais nuomojantis gyvenamąją patalpą privačiam asmeniui, laikomas pardavėju arba paslaugų teikėju, kaip tai suprantama pagal Direktyvą 93/13 (1)? Ar ši direktyva taikoma nuomos sutarčiai tarp nuomotojo verslo tikslais ir nuomininko, veikiančio ne verslo tikslais?
            
         
               2.
            
            
               Ar aplinkybė, kad Direktyvos 93/13 6 straipsnis laikytinas privalomoms nacionalinės teisės normoms lygiaverte norma, reiškia, kad nagrinėjant bylą tarp privačių asmenų nacionalinės įgyvendinimo nuostatos dėl nesąžiningų sąlygų yra privalomos ir kad dėl to nacionalinis teismas tiek pirmojoje, tiek apeliacinėje instancijoje gali ir privalo ex officio (taigi ir peržengdamas reikalavimų ribas) vertinti sutarties nuostatą atsižvelgdamas į nacionalines įgyvendinimo nuostatas ir pripažinti šią nuostatą negaliojančia, jei nustatoma, kad ji yra nesąžininga?
            
         
               3.
            
            
               Ar su Bendrijos teisės praktiniu veiksmingumu suderinama tai, kad nacionalinis teismas ne netaiko sutarties nuostatos, kuri pagal Direktyvą 93/13 laikoma nesąžininga, bet tik sumažina sutartinę baudą pagal nacionalinės teisės nuostatas, jei privatus asmuo rėmėsi teismo kompetencija sumažinti baudą, o ne sutarties nuostatos ginčytinumu?
            
         
      (1)  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288).